**Lakossági tájékoztatás az ÉTKEZTETÉS biztosításáról**

**Tisztelt Szülők! Tisztelt Hernádszentandrási Lakosok!**

**Iskolai étkezés**

A koronavírus-járvány terjedése miatt a Kormány veszélyhelyzetet rendelt el. A rendkívüli intézkedések egyike, hogy 2020. március 16. napjától a diákok nem mehetnek be az iskolába.

Új oktatási munkarend lép életbe: tantermen kívüli, digitális munkarend lesz érvényben.

A gyermekek étkezése automatikusan lemondásra kerül!

Kérjük a Tisztelt Szülőket, hozzátartozókat arra, hogy amennyiben igénylik az iskolai étkeztetést, akkor szíveskedjenek közölni a gyermek nevét, születési adatait (a mellékelt nyilatkozaton).

**A jelzést a térítési díj fizetése nélkül étkező gyermek esetében is kérjük!**

**Óvodai étkezés**

A gyermekek és szüleik egészségének és életének megóvása érdekében az Ináncsi Óvoda Hernádszentandrási Kirendeltsége esetében 2020. március 16. napjától rendkívüli szünet elrendeléséről polgármesteri utasítás született.

Tájékoztatom Önöket, hogy az Önkormányzat továbbra is gondoskodik az óvodai gyermekétkeztetésről amennyiben ezt igénylik a szülők.

Kérem Önöket, gondolják végig, hogy a rendkívüli szünet alatt kérnek-e gyermekétkeztetést.

**Idősek szociális étkeztetése**

A Gondozási Központban szociális, nappali alapellátás keretén belül étkeztetésben részesülő időseket kérem, szíveskedjenek nyilatkozni, hogy igénylik-e az étel kiszállítását, mivel az intézményben határozatlan ideig nem lehet étkezni.

**Az étkezés valamennyi formájára érvényes tudnivalók:**

Minden étkeztetés kiszállítással történik, melynek módjáról az érintetteket értesítjük!

Napi 1 x-i egytálételt biztosítunk.

Az étkezésekért az eddig megszokott étkezési díjakat kell fizetni, illetve aki törvény erejénél fogva ingyenesen étkezett (2H, 3H) az ezután is ingyenesen kapja, de mindenképpen nyilatkoznia kell, hogy igénylik-e.

**Étkezési szándékaikat legkésőbb 2020. március 17-ig (kedd) 12.00 óráig szíveskedjenek jelezni az alábbiak szerint:**

* **mellékelt nyilatkozatot** – igény esetén – **töltsék ki és írják alá** a megfelelő hely(ek)en
* **az Önkormányzati Hivatal bejáratánál kihelyezett gyűjtőládában helyezzék el**, vagy küldjék el a hivatal e-mail címére (hernadszentandras@gmail.com), mellékelve hozzá a kitöltött, aláírt nyilatkozat fotóját.

**Amennyiben 2020. március 17-én (kedden) 12.00 óráig nem érkezik be a nyilatkozat papír alapon,** vagy a megadott e-mail címre elektronikusan**, úgy étkezési szándékaikat nem tudjuk figyelembe venni, az étkezési szolgáltatást NEM TUDJUK BIZTOSÍTANI!**

Ebben a rendkívüli helyzetben is a gyermekek és az Önök biztonsága a legfontosabb számunkra.

Kérjük, hogy figyeljenek és vigyázzanak egymásra!

Hernádszentandrás, 2020.03.16.

 Üveges Gábor

 polgármester